fi fi ru en en en fi pt fi fi fi fi fi fi en de en fi fi en de fi fi fi et fi fi fi fi fi fi fi fi fi en en en en pl fi fi fi fi en en en en en fi fi fi fi en de fi fi fi fi fi en en es en fi en en en fi et fi en en en en en fi fi en cs fi fi it fi fi fi fi fi fi fi fi fi fi fi fi fi it fi fi fi et fi fi fi fi fi fi fi fi fi fi fi fi fi fi fi fi eo en eo fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ru en fr th fi fi fi fi fi fi fi fi fi fi fi en en en en en en en fi en fi et de fi fi fi fi en en fi en en en fi fi fi fi en en es en en en en en fi et fi en en en en en en fi fi es fi fi fi fi fi fi fi fi fi fi fi en en
Hanki Windows 11 yhteensopivalle PC:llesi | Microsoft
UUSI Windows 11 UUSI Windows 11
Windows 11:n tekniset tiedot ja vaatimukset
Tietokoneet ja laitteet Tietokoneet ja laitteet
Kehittäjät ja IT Kehittäjät ja IT
Peruuta 0 Ostoskori 0 kohdetta ostoskorissa
Windows 11 on nyt levityksessä.1 Tarkista Tietokoneen kuntotarkistus -sovelluksella, täyttääkö nykyinen tietokoneesi Windows 11:n vaatimukset.1
Windows 11:stä löytyy innovaatioita meille kaikille
Osta Windows 11 -yhteensopiva tietokone.1 2 Etsi itsellesi sopivin.
Perhe, ystävät, intohimot, musiikki, luomukset – Windows 11 on paikka, josta löytyy kaikki. Tehokkaat ominaisuudet ja työkalut auttavat suoriutumaan tulevista tehtävistä.
Täältä saat lisätietoja järjestelmävaatimuksista ja siitä, miten jotkin tietokoneet voidaan päivittää tai niiden asetuksia muuttaa vaatimusten mukaisiksi.
Luettelo Windows 11:n kaikista vähimmäisjärjestelmävaatimuksista
Vähintään yhden gigahertsin (GHz) yhteys ja vähintään kaksi ydintä yhteensopivassa 64-bittisessä suorittimessa tai järjestelmäsirussa (SoC).
Vähintään 64 Gt:n tallennuslaite.
UEFI, suojatun käynnistyksen tuki. Katso täältä, miten tietokoneesi voi ehkä täyttää tämän vaatimuksen.
Trusted Platform Module (TPM) -versio 2.0. Katso täältä, miten tietokoneesi voi ehkä täyttää tämän vaatimuksen.
Luettelo Windows 11:n kaikista vähimmäisjärjestelmävaatimuksista
Yhteensopiva DirectX 12:n tai uudemman version ja WDDM 2.0 -ohjaimen kanssa.
Tarkka (720p) näyttö, jonka läpimitta kulmasta kulmaan on suurempi kuin 9 tuumaa, 8 bittiä / värikanava.
Windows 11 Home -version asennukseen tarvitaan Microsoft-tili ja Internet-yhteys.
Laitteessasi on oltava käynnissä Windows 10:n version 2004 tai uudempi versio, jotta sen voi päivittää. Ilmaisia päivityksiä on saatavana Windows Updaten kautta kohdassa Asetukset > Päivittäminen ja suojaus.
Tietyt ominaisuudet edellyttävät tiettyä laitteistoa.2 Joidenkin sovellusten suorittamiseen liittyvät järjestelmävaatimukset ylittävät Windows 11:n vähimmäislaatemääritykset. Tarkista asennettavien sovellusten laiteyhteensopivuustiedot. Laitteesi käytettävissä oleva tallennustila vaihtelee asennettujen sovellusten ja päivitysten mukaan. Suorituskyky on sitä suurempi, mitä tehokkaammasta tietokoneesta on kyse. Lisävaatimuksia voi tulla ajan mittaan ja päivityksiin liittyen.
Voit ostaa Windows 11 -yhteensopivan tietokoneen näiltä jälleenmyyjiltä1 2
Haluatko Windows 11:n räätälöidylle PC-laitteellesi?
Olitpa sitten päivittämässä räätälöityä PC-laitettasi tai rakentamassa uutta, joudut ehkä ostamaan käyttöoikeuden saadaksesi käyttää Windows 11:ta.
Laajenna kaikki  |  Kutista kaikki
Miten Windows 10 ja Windows 11 eroavat toisistaan?
Windows 11 on yhtä tehokas ja turvallinen kuin Windows 10, mutta sen ulkoasua on uudistettu. Sen mukana tulee myös uusia työkaluja, ääniä ja sovelluksia. Jokainen yksityiskohta on huomioitu. Yhdessä tämä tuottaa virkistävän tietokoneen käyttökokemuksen. Jotkin Windows 10:n ominaisuudet eivät ole käytettävissä Windows 11:ssä. Katso Windows 11:n tekniset tiedot.
Voinko ostaa tietokoneen, jossa Windows 11 on esiasennettuna?
Tietokoneita, joihin on asennettu valmiiksi Windows 11, on nyt saatavana.
Toimivatko lisälaitteeni Windows 11:n kanssa?
Jos lisälaitteesi toimivat Windows 10:n kanssa ja ovat Windows 11:n vaatimusten mukaisia, niiden pitäisi toimia Windows 11:n kanssa. Jos haluat olla asiasta varma, kysy sitä lisälaitteesi valmistajalta.
Jos ostan Windows 10 -tietokoneen nyt, voinko asentaa Windows 11:n myöhemmin?
Useimmat uudet Windows 10 -tietokoneet päivittyvät Windows 11:een.
Mistä tiedän, täyttääkö Windows 10 -tietokone vähimmäisvaatimukset?
Tämän voi selvittää muutamalla eri tavalla. Jos olet parhaillaan ostamassa uuttaa tietokonetta, katso onko tietokone varustettu ”Ilmainen Windows 11 -päivitys” -tunnisteella. Voit myös kysyä asiaa liikkeen myyjältä.
Milloin voin päivittää Windows 10 -laitteeni Windows 11:een?
Ajankohta vaihtelee. Kaikille päivitykseen oikeutetuille Windows 10 -tietokoneille ei tarjota Windows 11 -päivitystä samaan aikaan. Voit tarkistaa, voiko tietokoneesi päivittää, lataamalla palvelimesta ja suorittamalla Tietokoneen kuntotarkistus -sovelluksen.
Mitkä ovat Windows 11:n laitteistolta edellyttämät vähimmäisvaatimukset?
Laitteiston vähimmäisvaatimukset löytyvät täältä.
Mistä tiedän, onko nykyinen Windows 10 -tietokoneeni Windows 11:n laitevaatimusten mukainen?
Jos haluat nähdä, onko nykyinen tietokoneesi vähimmäisvaatimusten mukainen, lataa palvelimesta ja suorita Tietokoneen kuntotarkistus -sovellus.
Mitä jos tietokoneeni ei ole laitteiston vähimmäisvaatimusten mukainen? Voinko jatkaa Windows 10:n käyttöä?
Kyllä! Windows 10 on jatkossakin hieno Windows-versio. Olemme sitoutuneet tukemaan Windows 10 -versiota 14. lokakuuta 2025 saakka.
Mistä tiedän, milloin päivitys on saatavilla Windows 10 -tietokoneeseeni?
Windows Update ilmoittaa, jos ja kun tietokoneesi on oikeutettu päivitykseen, tai voit myös tarkistaa tilanteen valitsemalla Asetukset ja Windows Update.
Paljonko Windows 10:n päivittäminen Windows 11:een maksaa?
Päivitys on ilmainen! Päivityksen voi kuitenkin tehdä vain sellaiseen Windows 10 -tietokoneeseen, jossa on uusin Windows 10 -versio ja joka on laitteiston vähimmäisvaatimusten mukainen. Voit tarkistaa, onko laitteessasi uusimmat Windows 10 -päivitykset, valitsemalla Asetukset ja Windows Update. Huomaa, että alueilla, joilla internetin käyttöä mitataan, Internet-palveluntarjoajat voivat periä maksuja.
Miten versiopäivitys ja ylläpitopäivitys eroavat toisistaan?
Ylläpitopäivityksellä voidaan korjata jonkin tietyn Windows-version ohjelmavirheitä, parantaa sen suojausta tai asentaa siihen uusia ominaisuuksia. Tällaisia päivityksiä toimitetaan pitkin vuotta. Versiopäivitys tarkoittaa version vaihtamista – esimerkiksi siirtymistä Windows 10:stä Windows 11:een tai vaihtamalla Windows Home -versiosta Windows Pro -versioon.
Miten kauan ilmainen päivitystarjous on voimassa?
Kyseeseen tulevien tietokoneiden ilmaisella päivityksellä ei ole tiettyä päättymispäivää. Microsoft pidättää kuitenkin oikeuden jossakin vaiheessa lopettaa tuen ilmaiselle tarjoukselle.
Voinko jatkaa Windows 10:n käyttöä?
Kyllä. Windows 11 -päivitystä ei ole pakko tehdä. Jatkamme Windows 10 -tukea 14. lokakuuta 2025 saakka.
Viekö Windows 11 enemmän tilaa tietokoneessani kuin Windows 10?
Ei. Windows 11 ja Windows 10 tarvitsevat suurin piirtein saman verran levytilaa. Päivitysprosessin aikana tarvitaan kuitenkin lisätilaa. Windows tyhjentää tämän lisätilan levyltä noin 10 päivää päivityksen jälkeen.
Onko Windows 11 Windows 10:n korvaava tuote?
Windows 11 on uusin Windows-versio. Jatkamme kuitenkin Windows 10:n tukea 14. lokakuuta 2025 saakka.
Jos päivitän Windows 11:een, mitä tapahtuu tiedostoilleni?
Kaikki tiedostosi ja tietosi siirretään oletusarvoisesti. Suosittelemme kuitenkin tiedostojen varmuuskopiointia ennen asennusta. Tietoja PC-kansioiden varmuuskopioinnista OneDrive-palveluun.
Voinko palata käyttämään Windows 10:tä, jos en pidä Windows 11:stä?
Kyllä. Windows 11 -päivityksen asentamisen jälkeen voit kymmenen päivän ajan palata käyttämään Windows 10:tä niin, että tiedostosi ja tietosi pysyvät tietokoneessasi. Palaa käyttämään Windows 10:tä valitsemalla Aloita > Asetukset > System > Recovery > Go back . 10 päivän jakson kuluttua sinun on varmuuskopioitava tiedostosi ja tehtävä puhdas asennus, jos haluat palata Windows 10:n käyttöön.
Miten kauan Windows 11:n asennus kestää?
Windows 11:n lataaminen palvelimesta ja asentaminen kestää luultavasti kauemmin kuin tyypillisen Windows 10 -ominaisuuspäivityksen asennus. Voit käyttää tietokonettasi Windows 11:n palvelimesta lataamisen aikana ja sen jälkeen voit ajoittaa asennuksen tiettyyn ajankohtaan, jolloin et aio käyttää tietokonettasi. Kun se on ladattu ja valmis asennettavaksi, sinua ohjataan asennusprosessissa, joka sisältää useita ikkunoita ja kehotteita. Vähintään yksi uudelleenkäynnistys suoritetaan. Kaikki tiedostosi ja tietosi siirretään oletusarvoisesti. Suosittelemme kuitenkin tiedostojen varmuuskopiointia ennen asennusta. Tietoja PC-kansioiden varmuuskopioinnista OneDrive-palveluun. Huomaa, että alueilla, joilla internetin käyttöä mitataan, Internet-palveluntarjoajat voivat periä maksuja. Jos organisaatiosi hallitsee tietokonettasi, ota yhteyttä yrityksesi IT-osastoon Windows 11:n hankkimista koskien.
Voinko päivittää Windows 10 -tietokoneeni Windows 11:een, jos tietokoneessa on S mode?
Jos tietokoneesi on laitteiston vähimmäisvaatimusten mukainen, Windows 10 Home in S mode -käyttöjärjestelmän voi päivittää Windows 11 Home in S mode -versioon. Jos tietokoneessasi on Windows 10 Pro in S mode -käyttöjärjestelmä, sinun on siirryttävä pois S mode -tilasta, jotta voit tehdä Windows 11 Pro -päivityksen. Windows 11 Pro -versiota ei voi käyttää S mode -tilassa.
Voiko todella vanhassa tietokoneessa käyttää Windows 11:tä?
Tietokoneen kuntotarkistus -sovelluksella voit tarkistaa, voiko laitteesi päivittää Windows 11:een. Monet alle neljä vuotta vanhat tietokoneet voi päivittää Windows 11:een. Niissä on oltava uusin Windows 10 -versio, ja niiden on oltava laitteiston vähimmäisvaatimusten mukaisia.
Mistä löydän lisätietoja Windows 11:sta yritystäni varten?
Tietoja Windows 11:stä yritystäsi varten.
Minkä Windows 11:n tuoteversion saan päivityksessä?
Maksuton päivitys on sama tuoteversio kuin Windows 10 -laitteessasi. Jos käytössäsi on Windows 10 Home -versio, se päivitetään Windows 11 Home -versioksi.
Miksi päivityksen ajoitus vaihtelee laitteen mukaan?
Jotta voidaan varmistaa, että päivitysprosessi on erinomainen kokemus, päivitystä ei tarjota samanaikaisesti kaikille Windows 10 -tietokoneille, jotka täyttävät laitteiston vähimmäisvaatimukset. Voit tarkistaa valitsemalla Asetukset ja Windows Update, onko Windows 11 -päivitys valmis laitteellesi. Joissakin tapauksissa päivitys saattaa olla estetty tietyn tunnetun ongelman vuoksi. Täällä ylläpidetään luetteloa tunnetuista päivityksen estävistä seikoista. Tämä luettelo päivitetään ajan mittaan, eikä se välttämättä ole aina kattava. Tarkista tunnetut ongelmat myös ohjelmiston julkaisijalta tai laitteiston toimittajalta.
Onko päivityksellä Windows 11:een maantieteellisiä rajoituksia?
Windows 11 -päivitykseen oikeutetuilla laitteilla ei ole erityisiä maantieteellisiä rajoituksia, ja niitä voidaan tarjota kaikilla markkinoilla, joilla Windowsia myydään.
Mistä tiedän, ostinko tietokoneen, jonka voi päivittää Windows 11:een?
Windows 11 -päivitykseen oikeutetun laitteen voi tunnistaa muutamalla tavalla. Olemme kehittäneet järjestelmän, joka kattaa seuraavat merkintätavat: laitelaatikot, pakkaukset, painetut tietokoosteet, pakkauksessa olevat tietoruudut, painetut luettelot, myymäläkyltit, tuotesivut, verkkobannerit, vähittäiskaupan tuote-esittelyt sekä painetut ja digitaaliset mainokset. Voit myös tarkistaa, täyttääkö se laitteiston vähimmäisvaatimukset.
Miksi minun kannattaa päivittää Windows 11:een?
Windows 11 tarjoaa tehostetun kokemuksen, kattavan suojauksen ja uuden suunnittelun. Uudet ominaisuudet, kuten kohdistusasettelut, pienoisohjelmat ja keskustelu, antavat sinulle kyvyn löytää tarvitsemasi ja muodostaa nopeasti yhteyden haluamiisi henkilöihin. Saat lisätietoja helppokäyttöisistä Windows 11 -ominaisuuksista napsauttamalla tätä.
Milloin minun tulisi päivittää Windows 11:een?
Valitse Asetukset ja Windows Update tarkistaaksesi, täyttääkö tietokoneesi järjestelmän vähimmäisvaatimukset, ja vahvistaaksesi, että päivitys on valmiina tietokoneellesi. Kun päivitys on valmiina, suosittelemme, että aloitat maksuttoman päivityksen Windows 11:een heti. Tämän avulla voit kokea Windows 11:n edut.
Toimiiko Microsoft 365 Windows 11:n kanssa?
Microsoft 365 ja Windows 11 on optimoitu toimimaan yhdessä ja tarjoamaan parhaan mahdollisen asiakaskokemuksen. Lisätietoja saat Microsoft 365 -sivulta.
Miten Tietokoneen kuntotarkistus -sovellus toimii?
Tietokoneen kuntotarkistus on tietokoneessa oleva sovellus, joka auttaa sinua ymmärtämään tietokoneesi kunnon paremmin. Se ilmoittaa myös, täyttääkö tietokoneesi Windows 11 -päivityksen järjestelmävaatimukset. Jos tietokoneesi ei ole oikeutettu päivitykseen, se näyttää sinulle syyn.
Napsautin tämän sivun yläreunassa olevaa yhteensopivuuden tarkistamisen linkkiä, eikä mitään tapahtunut. Pitäisikö jotakin tulla näkyviin?
Yhteensopivuuden tarkistamisen linkki on määritetty toimimaan vain PC-tietokoneissa. Jos linkki ei toimi kohdallasi, varmista ensin, että käytät Windows-tietokonetta. Jos käytössäsi on Windows, mutta linkki ei toimi, tarkista tilanne valitsemalla Asetukset ja Windows Update.
Ominaisuuksien ja sovellusten saatavuus saattaa vaihdella alueittain.
1 Windows 11 -päivitys on saatavilla siihen kelpuutettuihin tietokoneisiin, jotka täyttävät laitteiston vähimmäisvaatimukset. Päivitysajankohta voi olla laitekohtainen. Tähän saattaa liittyä Internet-palvelumaksuja. Ominaisuuksien ja sovellusten saatavuus saattaa vaihdella alueittain. Jotkin ominaisuudet edellyttävät tietynlaista laitteistoa (katso Windows 11:n tekniset tiedot).
2 Jotkin ominaisuudet edellyttävät tietynlaista laitteistoa, ks. https://www.microsoft.com/fi-fi/windows/windows-11-specifications.
Surface Laptop Go 2
Microsoft Teams for Education
Tarjoukset opiskelijoille ja vanhemmille